आंदोलन पर राजनीति : खाप सभा के नाम पर आज मलिक गुट पर धावा बोलेगा सांगवान गुट
सर्वजातखाप की रविवार को बरवाला की कपास मंडी में प्रस्तावित सभा के नाम पर हवा सिंह सांगवान गुट अब मलिक गुट पर धावा बोलेगा। इसी आशंका को देखते हुए अब मलिक गुट को समर्थन देने वाली कई खापें सांगवान गुट के कार्यक्रम के विरोध में गई हैं। सर्वजात खाप के राष्ट्रीय प्रवक्ता सूबे सिंह ने बताया कि रविवार को सुबह बरवाला की कपास मंडी में जनसभा का आयोजन किया जाएगा। इसका मुख्य मुद्दा जाट आरक्षण से संबंधित मांगों का रहेगा। इसमें अखिल भारतीय जाट आरक्षण संघर्ष समिति के राष्ट्रीय अध्यक्ष भगत सिंह दलाल भी आएंगे।
उन्होंने बताया कि गत 27 जनवरी को उन्होंने सरकार को अपनी तीन मांगें दी थी, जिसमें मृतकों के परिजनों को नौकरी देना, घायलों को मुआवजा देना और वापस हो सकने वाले केस को वापस लेना और बाकियों के बारे में स्थिति स्पष्ट करना था। इन्हीं मांगों पर विचार-विमर्श किया जाएगा और जो मांगें सरकार ने पूरी नहीं की है, उनको शीघ्र पूरा करवाने की मांग की जाएगी। इसके अलावा आरक्षण आंदोलन को गलत दिशा में ले जाने वालों का भी विरोध किया जाएगा।
आरोप:समाज की काली भेड़ें मलिक को बदनाम करने की कर रहे कोशिश
जाटसमाज के कुछ सरकारी नेता भाजपा सरकार के इशारे पर जाट आरक्षण आंदोलन को कमजोर करने की साजिश रच रहे हैं। यह आरोप राष्ट्रीय काजला खाप के प्रदेशाध्यक्ष राजमल काजल, सिंहमार खाप के प्रदेशाध्यक्ष धर्मबीर सिंहमार, पंचग्रामी खाप के प्रधान रामनिवास खेदड़, झोरड़ खाप के राष्ट्रीय अध्यक्ष विनोद झोरड़, कालीरामण खाप के राष्ट्रीय अध्यक्ष सज्जन सिंह, भ्याण खाप के प्रवक्ता बलवान सुंडा, पूनियां खाप के प्रतिनिधि मास्टर जोगेंद्र, सर्व बूरा खाप के प्रदेश प्रवक्ता बलवंत सिंह बूरा, नवगठित मावलिया खाप के प्रवक्ता राजा मावलिया, भ्याण संघर्ष समिति के प्रधान प्रताप सिंह रेड्डू राखी बाहरा के अध्यक्ष सुरेश कोथ ने एक संयुक्त बयान जारी कर लगाया है। उन्होंने कहा कि जाट समाज की काली भेड़ें किसान सम्मेलन की आड़ में यशपाल मलिक को बदनाम करने की व्यूह रचना में लगी हैं। उन्होंने कहा कि प्रदेश के सभी खापें संघर्ष समिति के राष्ट्रीय अध्यक्ष को आंदोलन का एक छत्र नेता मान चुकी हैं और जाट समाज इन सरकारी लोगों के बहकावे में नहीं आएगा। खापों ने कहा कि बरवाला में रविवार को किसान सम्मेलन आयोजित करने वालों का किसी भी किसान संघर्ष समिति से कोई वास्ता नहीं है।
मलिकके बारे में कुछ बोले तो होगा विरोध : सुंडा
भ्याणखाप के प्रवक्ता बलवान सुंडा ने कहा कि शनिवार को बिछपड़ी गांव के पंचायत भवन में हुई नौ गांवों के प्रतिनिधियों की बैठक में फैसला लिया गया है कि सरसौद गांव के स्टेडियम में सोमवार को अखिल भारतीय जाट आरक्षण संघर्ष समिति का हिसार का दूसरा धरना शुरू किया जाएगा। साथ ही कहा कि रविवार को बरवाला में होने वाले किसान सम्मेलन में यदि समिति के राष्ट्रीय अध्यक्ष यशपाल मलिक के खिलाफ कुछ बोला गया तो उसको सहन नहीं किया जाएगा। उन्होंने बताया कि सरसौद में धरना शुरू करने के बारे में हुई बैठक में बुगाना गांव के पूर्व सरपंच दीपक, पंघाल गांव के पूर्व सरपंच जोगीराम, पूर्व सरपंच होशियार सिंह, बिछपड़ी के पूर्व सरपंच बलदेव सिंह के अलावा कुलदीप भ्याण, धिकताना गांव के बलवान सुंडा, जुगलान गांव के भलेराम नंबरदार, धोलू गोदारा, सरसौद गांव के राज सिंह भ्याण, छाजूराम, राजू भगत, दिलबाग सिंह, जेवरा गांव के वजीर सिंह फौजी, कुलदीप जेवरा, बालक गांव के प्रताप सिंह रेड्डू, छाजूराम, खेदड़ गांव के कलीराम आदि उपस्थित थे।
हांसी |रामायणमें रेलवे ट्रैक के पास अखिल भारतीय जाट आरक्षण संघर्ष समिति के धरने के दौरान समिति के हवा सिंह सांगवान के गुट के सूबे सिंह समैण द्वारा बरवाला में दिया जाने वाला प्रस्तावित धरना छाया रहा। इस बीच समिति के मलिक गुट द्वारा सोमवार से सरसौद में धरना शुरू करने की घोषणा की गई। समिति के प्रदेश प्रवक्ता रामभगत मलिक ने कहा कि सरकार को बोल दिया है कि 35 दिन हो गए हैं, चाहे 135 दिन हो जाएं, धरना नहीं उठेगा। हमारी मांगें जायज हैं।
शपथ-पत्र के बाद देंगे अनुमति
पुलिसअधीक्षक राजेंद्र कुमार मीणा ने कहा कि सरसौद गांव के धरने के बारे में उनको कोई सूचना नहीं है। यदि काई अनुमति मांगेगा तो उसके लिए शपथ पत्र भी देना होगा। इसके बाद ही अनुमति दी जाएगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva